CELEX: 32016D0787
Language: et
Date: 2016-05-18 00:00:00
Title: Komisjoni rakendusotsus (EL) 2016/787, 18. mai 2016, millega sätestatakse sigarettides ja isevalmistatavate sigarettide tubakas sisalduvate lisaainete erinimekiri seoses rangemate teatamiskohustustega (teatavaks tehtud numbri C(2016) 2923 all) (EMPs kohaldatav tekst)

20.5.2016   
            
            
               ET
            
            
               Euroopa Liidu Teataja
            
            
               L 131/88
            
         KOMISJONI RAKENDUSOTSUS (EL) 2016/787,
   18. mai 2016,
   millega sätestatakse sigarettides ja isevalmistatavate sigarettide tubakas sisalduvate lisaainete erinimekiri seoses rangemate teatamiskohustustega
   
      
         (teatavaks tehtud numbri C(2016) 2923 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. aprilli 2014. aasta direktiivi 2014/40/EL tubaka- ja seonduvate toodete tootmist, esitlemist ja müüki käsitlevate liikmesriikide õigus- ja haldusnormide ühtlustamise kohta ning millega tunnistatakse kehtetuks direktiiv 2001/37/EÜ, (1) eriti selle artikli 6 lõiget 1,
   ning arvestades järgmist:
   
               (1)
            
            
               Direktiivi 2014/40/EL artikli 6 lõikes 1 on sätestatud, et komisjon võtab vastu rakendusaktid, millega sätestatakse sigarettides ja isevalmistatavate sigarettide tubakas sisalduvate lisaainete erinimekiri ja ajakohastatakse seda. Samas artiklis sätestatakse ka rangemad teatamiskohustused erinimekirjas loetletud lisaainete suhtes. Liikmesriigid peavad nõudma, et sigarettide ja isevalmistatavate sigarettide tubaka tootjad ja importijad teeksid põhjalikke uuringuid kõnealustes toodetes sisalduvate lisaainete kohta, mis on kantud erinimekirja.
            
         
               (2)
            
            
               Erinimekiri tuleks kehtestada olemasolevate andmete alusel, mis näitavad, kas lisaaine võib kaasa aidata sigarettide ja isevalmistatavate sigarettide tubaka mürgisusele, sõltuvust tekitavale toimele või kantserogeensetele, mutageensetele või reproduktiivtoksilistele omadustele, võib anda neile iseloomuliku aroomi või lihtsustada sissehingamist või nikotiini neelamist.
            
         
               (3)
            
            
               Nimekirjas sätestatud lisaained peaksid olema sigarettides ja isevalmistatavate sigarettide tubakas ka kõige sagedamini kasutatavad lisaained, millest tuleb direktiivi 2014/40/EL artikli 5 kohaselt teatada. Kuna artiklis 5 nimetatud teatamiskohustus jõustub alles siis, kui direktiivi 2014/40/EL hakatakse kohaldama, on asjakohane kehtestada esmane lisaainete nimekiri Euroopa Parlamendi ja nõukogu direktiivi 2001/37/EÜ (2) kohaselt liikmesriikidelt saadud andmete põhjal.
            
         
               (4)
            
            
               Nimekirja võetavate esmatähtsate lisaainete kindlaksmääramisel on võetud arvesse ka tekkivate ja hiljuti avastatud terviseriskide teaduskomitee (The Scientific Committee for Emerging and Newly Identified Health Risks (SCENIHR)) teaduslikku arvamust (3).
            
         
               (5)
            
            
               Lisaaineid võib esineda mitmel eri kujul. Lisaainete kindlakstegemise hõlbustamiseks on asjakohane täpsustada iga nimekirjas oleva lisaaine puhul selle keemiline valem, kui see on asjakohane, ning tubakatoodetes leiduda võivate lisaainete eri vormide Chemical Abstracts Service'i (CAS) registrinumbrid.
            
         
               (6)
            
            
               Täites kohustust tagada, et sigarettide ja isevalmistatavate sigarettide tubaka tootjad ja importijad esitaksid põhjalikud uuringud loetletud lisaainete kohta, peaksid liikmesriigid suutma ka nõuda, et sellised uuringud esitataks ühtset formaati ja metoodikat järgides. Kooskõlastatud lähenemisviis selliste uuringute väljatöötamiseks ja esitamiseks hõlbustab andmete analüüsi ja tagab võrreldavuse. Selleks et anda liikmesriikidele piisavalt aega uuringute protokollide väljatöötamiseks, ilma et see piiraks tootjatele ja importijatele antud aega uuringute läbiviimiseks, tuleks käesolevat otsust kohaldada alles alates 1. jaanuarist 2017. Seega peaksid tootjad ja importijad esitama direktiivi 2014/40/EL artikli 6 lõike 4 kohased rangemad aruanded esimese koostatud lisaainete nimekirja kohta alles 1. juuliks 2018.
            
         
               (7)
            
            
               Käesoleva otsusega ettenähtud meetmed on kooskõlas direktiivi 2014/40/EL artiklis 25 nimetatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Reguleerimisese
   Lisaainete erinimekiri, millele viidatakse direktiivi 2014/40/EL artiklis 6, on sätestatud käesoleva otsuse lisas.
   Artikkel 2
   Kohaldamine
   Käesolevat otsust kohaldatakse alates 1. jaanuarist 2017.
   Artikkel 3
   Adressaadid
   Käesolev otsus on adresseeritud liikmesriikidele.
   
      Brüssel, 18. mai 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 127, 29.4.2014, lk 1.
   
      (2)  Euroopa Parlamendi ja nõukogu 5. juuni 2001. aasta direktiiv 2001/37/EÜ tubakatoodete valmistamist, esitlemist ja müüki käsitlevate liikmesriikide õigus- ja haldusnormide ühtlustamise kohta (EÜT L 194, 18.7.2001, lk 26).
   
      (3)  SCENIHR. Tubakatoodetes kasutatavad lisaained. 25. jaanuar 2016, http://ec.europa.eu/health/scientific_committees/emerging/opinions/index_en.htm.
   
      LISA
      
         Erinimekiri lisaainetest, mida kasutatakse sigarettides ja isevalmistatavate sigarettide tubakas ning mille suhtes kohaldatakse rangemaid teatamiskohustusi
      
      
                  Lisaaine
               
               
                  Keemiline valem
                  (vajaduse korral)
               
               
                  Aine CASi number/numbrid (mittetäielik)
               
            
                  Jaanikaun
               
               
                   
               
               
                  9000-40-2, 84961-45-5
               
            
                  Kakao
               
               
                   
               
               
                  84649-99-0, 84649-99-3, 95009-22-6, 8002-31-1
               
            
                  Diatsetüül
               
               
                  C4H6O2
                  
               
               
                  431-03-8
               
            
                  Põld-lambalääts
               
               
                   
               
               
                  68990-15-8, 977018-53-3, 84625-40-1
               
            
                  Viigimari
               
               
                   
               
               
                  90028-74-3
               
            
                  Geraniool
               
               
                  C10H18O
               
               
                  106-24-1, 8000-46-2
               
            
                  Glütserool
               
               
                  C3H8O3
                  
               
               
                  56-81-5
               
            
                  Guajakool
               
               
                  C6H4(OH)(OCH3)
               
               
                  90-05-1
               
            
                  Guarkummi
               
               
                   
               
               
                  9000-30-0
               
            
                  Lagritsa-magusjuur
               
               
                   
               
               
                  68916-91-6
               
            
                  Maltool
               
               
                  C6H6O3
                  
               
               
                  118-71-8
               
            
                  Mentool
               
               
                  C10H20O
               
               
                  2216-51-5, 15356-60-2, 89-78-1, 1490-04-6, 8006-90-4, 68606-97-3, 84696-51-5, 8008-79-5
               
            
                  Propüleenglükool
               
               
                  C3H8O2
                  
               
               
                  57-55-6
               
            
                  Sorbitool
               
               
                  C6H14O6
                  
               
               
                  50-70-4
               
            
                  Titaandioksiid
               
               
                  TiO2
                  
               
               
                  13463-67-7, 1317-70-0